b'\n_START_ARTICLE_\nDrugi slovenski kme\xc4\x8dki upor\n_START_PARAGRAPH_\nDrugi slovenski kme\xc4\x8dki upor je bil eden iz niza kme\xc4\x8dkih uporov na Slovenskem, ki se je za\xc4\x8del leta 1635._NEWLINE_Zametki upora so se za\xc4\x8deli \xc5\xbee leta 1630, ko so se za\xc4\x8deli povezovati razli\xc4\x8dni podlo\xc5\xbeniki na gospostvih Ojstrica, Gornji Grad, La\xc5\xa1ko in podlo\xc5\xbeniki s Kranjske. Upor je v najve\xc4\x8djem obsegu zajel obmo\xc4\x8dje veliko 15.000\xc2\xa0km\xc2\xb2, trajal pa je 2 meseca. V uporu je sodelovalo 15.000 upornikov. Na spodnjem \xc5\xa0tajerskem so uporni kmetje po\xc5\xbegali okoli 70 gra\xc5\xa1\xc4\x8din, samostanov in \xc5\xbeupni\xc5\xa1\xc4\x8d. Na Kranjskem so uni\xc4\x8dili ve\xc4\x8d mitnic pri Postojni in zasedli okoli 20 gra\xc5\xa1\xc4\x8din. Pri zadu\xc5\xa1itvi upora je sodelovalo okoli 1800 vojakov iz Vojne krajine, ki so upor zadu\xc5\xa1ili v okolici \xc5\xa0o\xc5\xa1tanja, Leskovca in Pleterij. Mesta so se obrnila na stran podlo\xc5\xbenikov oz. plemstva glede na svoje koristi. Oblasti so upornike kaznovale na razli\xc4\x8dne na\xc4\x8dine, od smrtne kazni do prisilnega dela na Ogrskem, mnogo upornikov pa je dobilo denarne kazni.'